বিএনপির নেতা কর্মীরা খালেদা জিয়ার মুক্তি দাবি করে। তার মুক্তি কিভাবে হবে! তিনি তো আর রাজবন্দী নন। তিনি এতিমের টাকা চুরি করেছিল বলে আদালত তাকে শাস্তি দিয়েছে। তাকে একমাত্র আদালতই মুক্তি দিতে পারে। কথায় কথায় না বুঝেই বিএনপির নেতাকর্মীরা খালেদা জিয়ার মুক্তির জন্য মিটিং মিছিল করে। এতে কোন লাভ নাই। বাটি চালান দিলেও বিএনপি পাওয়া যায় না। শনিবার বিকালে কালিয়াকৈর সিএন্ডবি অফিস প্রাঙ্গনে মাওনা-ফুলবাড়িয়া-কালিয়াকৈর-ধামরাই সড়কের উন্নয়ন কাজের উদ্ভোধন কালে মুক্তিযুদ্ধ বিষয়ক মন্ত্রী আলহাজ্ব অ্যাডভোকেড আ.ক.ম মোজাম্মেল হক এমপি এসব কথা বলেন।